cyanic-selkie/wikianc huggingface dataset:
DBSCAN
Η χωρική ομαδοποίηση εφαρμογών με θόρυβο με βάση την πυκνότητα ( DBSCAN ) είναι ένας αλγόριθμος ομαδοποίησης δεδομένων (clustering) που προτάθηκε από τους Martin Ester, Hans-Peter Kriegel, Jörg Sander και Xiaowei Xu το 1996. Είναι ένας μη παραμετρικός αλγόριθμος ομαδοποίησης που βασίζεται στην πυκνότητα : δεδομένου ενός συνόλου σημείων σε κάποιο χώρο, ομαδοποιεί σημεία που είναι στενά συσχετισμένα μεταξύ τους (σημεία με πολλούς κοντινούς γείτονες ), επισημαίνοντας ως ακραία σημεία που βρίσκονται μόνα τους σε περιοχές χαμηλής πυκνότητας (του οποίου οι κοντινότεροι γείτονες είναι πολύ μακριά). Το DBSCAN είναι ένας από τους πιο συνηθισμένους αλγόριθμους ομαδοποίησης και επίσης είναι απο τους πιό συχνά αναφερόμενους στην επιστημονική βιβλιογραφία.
Το 2014, ο αλγόριθμος τιμήθηκε με το βραβείο test of time (βραβείο που δόθηκε σε αλγόριθμους που έχουν λάβει σημαντική προσοχή στη θεωρία και την πράξη) στο κορυφαίο συνέδριο εξόρυξης δεδομένων, ACM SIGKDD. , η δημοσίευση "DBSCAN Revisited, Revisited: Why and How You Should (Still) Use DBSCAN" εμφανίζεται στη λίστα με τα 8 άρθρα με τις περισσότερες λήψεις του διάσημου περιοδικού ACM Transactions on Database Systems (TODS).
Ιστορία
Το 1972, ο Robert F. Ling δημοσίευσε έναν στενά συνδεδεμένο αλγόριθμο στο "The Theory and Construction of k-Clusters" στο The Computer Journal με εκτιμώμενη πολυπλοκότητα χρόνου εκτέλεσης O(n³). Το DBSCAN έχει στην χειρότερη περίπτωση O(n²) και η διατύπωση ερωτήματος εύρους προσανατολισμένη στη βάση δεδομένων (database-oriented range-query) του DBSCAN επιτρέπει την επιτάχυνση ευρετηριασμού (index acceleration). Οι αλγόριθμοι διαφέρουν ελαφρώς ως προς τον χειρισμό των συνόρων.
Α΄ κατηγορία ποδοσφαίρου ανδρών Κύπρου 2014-15
Η Α΄ κατηγορία ποδοσφαίρου ανδρών Κύπρου 2014-15 ήταν η 76η έκδοση της Α΄ κατηγορίας ποδοσφαίρου της Κύπρου. Το πρωτάθλημα κέρδισε ο ΑΠΟΕΛ για 24η φορά στην ιστορία του.
Σύστημα διεξαγωγής
Οι ομάδες στις θέσεις 1-6 διαγωνίστηκαν στον Α΄ όμιλο για την κατάκτηση του πρωταθλήματος και τις θέσεις που οδηγούν στις διοργανώσεις της UEFA. Οι ομάδες αναμετρήθηκαν αναμεταξύ τους από δύο φορές, μία εντός και μία εκτός έδρας. Πρωταθλήτρια ανακηρύχτηκε η ομάδα που συγκέντρωσε τους περισσότερους βαθμούς. Η πρωταθλήτρια ομάδα εξασφάλιζε τη συμμετοχή της στο ΟΥΕΦΑ Τσάμπιονς Λιγκ 2015-16. Επιπλέον, οι ομάδες που τερμάτιζαν στη δεύτερη και τρίτη θέση εξασφάλιζαν τη συμμετοχή τους στο ΟΥΕΦΑ Γιουρόπα Λιγκ 2015–16.
Οι ομάδες στις θέσεις 7-12 αναμετρήθηκαν αναμεταξύ τους από δύο φορές, μία εντός και μία εκτός έδρας. Σύμφωνα με την προκήρυξη οι δύο τελευταίες ομάδες θα διαβαθμίζονταν στην Β΄ κατηγορία 2015-16. Ωστόσο, τον Απρίλιο του 2015, πριν την ολοκλήρωση του πρωταθλήματος, αποφασίστηκε η αύξηση των ομάδων στις 14 για την Α΄ κατηγορία 2015-16 και έτσι υποβιβάστηκε μόνο η τελευταία ομάδα.
Αλλαγές σε σχέση με την προηγούμενη περίοδο
Σε σχέση με το πρωτάθλημα Α΄ κατηγορίας 2013-14, στο πρωτάθλημα της περιόδου 2014-15 συμμετείχαν οι δύο πρώτες ομάδες του πρωταθλήματος Β΄ κατηγορίας 2013-14 Α.Ο. Αγία Νάπα και Οθέλλος Αθηαίνου. Στο πρωτάθλημα δεν συμμετείχαν ο Άρης Λεμεσού, η ΑΕΚ Κουκλιών, η Ένωσις Νέων Παραλιμνίου και η Αλκή Λάρνακας που είχαν υποβιβαστεί στο πρωτάθλημα Β΄ κατηγορίας 2014-15.
Ομάδες, στάδια και τοποθεσίες
Ο πίνακας που ακολουθεί παρουσιάζει αλφαβητικά τις ομάδες που συμμετείχαν στο πρωτάθλημα και τα στάδια που χρησιμοποίησαν.
Σημειώσεις: 1 Λόγω ακαταλληλότητας της δικής του έδρας (Δημοτικό Στάδιο Αγίας Νάπας) για διεξαγωγή αγώνων Α΄ κατηγορίας, ο Α.Ο. Αγία Νάπα χρησιμοποίησε ως έδρα το Στάδιο Τάσος Μάρκου. 2 Λόγω ακαταλληλότητας της δικής της έδρας (Στάδιο Κατωκοπιά) για διεξαγωγή αγώνων Α΄ κατηγορίας, η Δόξα χρησιμοποίησε ως έδρα το Μακάρειο Στάδιο. 3 Λόγω ακαταλληλότητας της δικής του έδρας (Δημοτικό Στάδιο Αραδίππου) για διεξαγωγή αγώνων Α΄ κατηγορίας, ο Ερμής χρησιμοποίησε στη μεγαλύτερη διάρκεια του πρωταθλήματος ως έδρα το Στάδιο Εθνικού Άχνας. Τις τελευταίες αγωνιστικές χρησιμοποίησε ως έδρα το στάδιο Αμμόχωστος. 4 Λόγω ακαταλληλότητας της δικής του έδρας (Στάδιο Οθέλλος Αθηαίνου) για διεξαγωγή αγώνων Α΄ κατηγορίας, ο Οθέλλος χρησιμοποίησε ως έδρα το Στάδιο Αντώνης Παπαδόπουλος.
Βαθμολογία
Η βαθμολογία στο τέλος της Α΄ φάσης ήταν:
Πηγή: Παγκύπριο Πρωτάθλημα Α΄ Κατηγορίας 14/15 - Α΄ Φάση (Βαθμολογία), Β' φάση Πρωταθλήματος
Κανόνες βαθμολογίας: 1ος Βαθμοί, 2ος Μεταξύ των ισόβαθμων ομάδων αγώνες (i. Βαθμοί από τα μεταξύ των ισόβαθμων ομάδων παιχνίδια, ii. Διαφορά τερμάτων σε μεταξύ των ισόβαθμων ομάδων παιχνίδια, iii. Καλύτερη εκτός έδρας επίθεση στα μεταξύ των ισόβαθμων ομάδων παιχνίδια), 3ος Γενική διαφορά τερμάτων, 4ος Καλύτερη επίθεση.
Αποτελέσματα
Ο πίνακας που ακολουθεί παρουσιάζει τα αποτελέσματα των αγώνων της Α΄ φάσης:
Πηγή: Παγκύπριο Πρωτάθλημα Α΄ Κατηγορίας 14/15 - Α΄ Φάση (Αποτελέσματα)
Α΄ όμιλος
Η τελική βαθμολογία του Α΄ ομίλου ήταν:
Κανόνες βαθμολογίας: 1ος Βαθμοί, 2ος Μεταξύ των ισόβαθμων ομάδων αγώνες (i. Βαθμοί από τα μεταξύ των ισόβαθμων ομάδων παιχνίδια, ii. Διαφορά τερμάτων σε μεταξύ των ισόβαθμων ομάδων παιχνίδια, iii. Καλύτερη εκτός έδρας επίθεση στα μεταξύ των ισόβαθμων ομάδων παιχνίδια), 3ος Γενική διαφορά τερμάτων, 4ος Καλύτερη επίθεση.
Πηγή: Παγκύπριο Πρωτάθλημα 13/14 - Β' Φάση - Α' ΟΜΙΛΟΣ (Βαθμολογία)
1 Επειδή το Κύπελλο Κύπρου 2014-15 κατακτήθηκε από τον πρωταθλητή ΑΠΟΕΛ, ο οποίος είχε εξασφαλίσει συμμετοχή στο Τσάμπιονς Λιγκ μέσω της κατάκτησης του πρωταθλήματος, στο ΟΥΕΦΑ Γιουρόπα Λιγκ 2015–16 συμμετείχε και η τέταρτη ομάδα της βαθμολογίας, Ομόνοια.
Ο πίνακας που ακολουθεί παρουσιάζει τα αποτελέσματα των αγώνων του Α΄ ομίλου:
Πηγή: Παγκύπριο Πρωτάθλημα Α΄ Κατηγορίας 14/15 - Β΄ Φάση - Α΄ Όμιλος 14/15 (Αποτελέσματα)
Β΄ όμιλος
Η τελική βαθμολογία του Β΄ ομίλου ήταν:
Κανόνες βαθμολογίας: 1ος Βαθμοί, 2ος Μεταξύ των ισόβαθμων ομάδων αγώνες (i. Βαθμοί από τα μεταξύ των ισόβαθμων ομάδων παιχνίδια, ii. Διαφορά τερμάτων σε μεταξύ των ισόβαθμων ομάδων παιχνίδια, iii. Καλύτερη εκτός έδρας επίθεση στα μεταξύ των ισόβαθμων ομάδων παιχνίδια), 3ος Γενική διαφορά τερμάτων, 4ος Καλύτερη επίθεση.
Πηγή: Παγκύπριο Πρωτάθλημα Α΄ Κατηγορίας 14/15 - Β΄ Φάση - Β΄ Όμιλος 14/15 (Βαθμολογία)
Η Μελωδία της Ευτυχίας
μικρογραφία|260x260εσ|Η [[Τζούλι Άντριους και ο Κρίστοφερ Πλάμερ σε σκηνή της ταινίας]] Η ταινία Η Μελωδία της Ευτυχίας (αγγλ. The Sound of Music) είναι μιούζικαλ παραγωγής 1965, σε σκηνοθεσία Ρόμπερτ Γουάιζ. Πρωταγωνιστές της ταινίας είναι η Τζούλι Άντριους και ο Κρίστοφερ Πλάμερ. Η ταινία είναι βασισμένη στο ομώνυμο μιούζικαλ του Μπρόντγουεϊ, του οποίου τα τραγούδια έγραψαν οι Ρίτσαρντ Ρότζερς και Όσκαρ Χάμερσταϊν. Το μιούζικαλ του Μπρόντγουεϊ όπως και η ταινία βασίστηκαν με τη σειρά τους στο αυτοβιογραφικό βιβλίο της Μαρίας φον Τραπ The Story of the Trapp Family Singers και η προσαρμογή για τη μεγάλη οθόνη έγινε από τους Έρνεστ Λέμαν, Χάουαρντ Λίντσεϊ και Ράσελ Κράουζε. Μερικά από τα τραγούδια του μιούζικαλ όπως: Edelweiss, My Favorite Things, Climb Ev'ry Mountain, Do-Re-Mi, Sixteen Going on Seventeen, The Lonely Goatherd και The Sound of Music έχουν αντέξει το πέρασμα του χρόνου. Η ταινία γυρίστηκε στην πόλη και την ευρύτερη περιοχή του Σάλτσμπουργκ της Αυστρίας, σε περιοχή της Βαυαρίας της Νότιας Γερμανίας, καθώς και στα στούντιο της 20th Century Fox στην Καλιφόρνια. Η ταινία γυρίστηκε σε φιλμ 70mm Todd-AO.
Το 2001 η ταινία επελέγη από τη Βιβλιοθήκη του Αμερικάνικου Κογκρέσου ως τμήμα του Εθνικού Μητρώου Κινηματογράφου ως πολιτιστικά, ιστορικά και αισθητικά σημαντική.
Υπόθεση
Στην Αυστρία του 1930 η Μαρία (Τζούλι Άντριους), μια νεαρή και γεμάτη ζωντάνια κοπέλα αποφασίζει να αποσυρθεί από τα εγκόσμια και πηγαίνει σε μοναστήρι ως δόκιμη μοναχή. Το ανήσυχο της πνεύμα όμως δεν φαίνεται να μπορεί να ανταποκριθεί στις απαιτήσεις της μοναστικής ζωής. Όταν ο πλοίαρχος Γκεόργκ φον Τραπ (Κρίστοφερ Πλάμερ) γράφει στο μοναστήρι, ζητώντας να του παρέχει μια από τις μοναχές ως γκουβερνάντα για τα 7 του άτακτα παιδιά, η ηγουμένη (Πέγκι Γουντ) αποφασίζει να στείλει τη Μαρία για να αναλάβει τη δουλειά, θέλοντας με αυτόν τον τρόπο να τη βοηθήσει να βρει τον δρόμο της. Η σύζυγος του πλοιάρχου φον Τραπ έχει πεθάνει και ο πλοίαρχος λείπει συχνά σε ταξίδι και όταν βρίσκεται στο σπίτι συμπεριφέρεται στα παιδιά του όπως ακριβώς συμπεριφέρεται και στο πλήρωμα των πλοίων στα οποία δουλεύει. Τα ανυπάκουα παιδιά του πλοιάρχου έχουν καταφέρει να διώξουν τις προηγούμενες γκουβερνάντες που είχε προσλάβει ο πατέρας τους. Η υποδοχή που λαμβάνει η Μαρία όταν φτάνει στην οικία φον Τραπ είναι εχθρική, καθώς τα παιδιά σκαρφίζονται μια σειρά από τεχνάσματα για να την τρέψουν σε φυγή. Όμως η υπομονετική και γλυκιά Μαρία δεν το βάζει κάτω και καταφέρνει να κερδίσει τη συμπάθεια των παιδιών. Ο πλοίαρχος επιστρέφει από ένα από τα ταξίδια του έχοντας στο πλάι του τη βαρόνη Έλσα Σρέντερ (Έλινορ Πάρκερ), την οποία ανακοινώνει ως μέλλουσα σύζυγό του. Μετά την είδηση του επερχόμενου γάμου μεταξύ του πλοιάρχου και της βαρόνης, η Μαρία διαπιστώνει ότι είναι ερωτευμένη μαζί του. Προκειμένου να αποδεσμευτεί από το πάθος που κρύβει για τον πλοίαρχο η Μαρία επιστρέφει στο μοναστήρι, τότε όμως και ο πλοίαρχος διαπιστώνει ότι είναι ερωτευμένος μαζί της.
Πληροφορίες παραγωγής
Ο Γουάιλερ είχε δει το μιούζικαλ Ωραία μου κυρία στο Μπρόντγουεϊ και είχε εντυπωσιαστεί από την ερμηνεία της Τζούλι Άντριους, η οποία εκείνη την περίοδο γύριζε το μιούζικαλ Μαίρη Πόππινς (Mary Poppins, 1964) για λογαριασμό της Ντίσνεϊ. Τη συνάντησε στο σετ των γυρισμάτων και ζήτησε από τον Γουόλτ Ντίσνεϊ να δει μερικά αποσπάσματα από το υλικό που είχαν ήδη γυρίσει. Ο Γουάιλερ πεπεισμένος ότι ήταν κατάλληλη για το ρόλο, της τον ανέθεσε.
Ο Γουάιλερ επέστρεψε στη Νέα Υόρκη και συνάντησε τη Μαρία φον Τραπ και έπειτα εκείνος και ο σεναριογράφος Έρνεστ Λέμαν πέταξαν στην Αυστρία για να ερευνήσουν τις Άλπεις του Τιρόλου και να βρουν τις κατάλληλες τοποθεσίες για την αρχή των γυρισμάτων. Επισκέφτηκαν επίσης το μοναστήρι στο οποίο η Μαρία φον Τραπ ήταν νεόφυτη μοναχή και συζήτησαν με την ηγουμένη την πιθανότητα του να γυρίσουν κάποιες σκηνές εκεί. Έπειτα μίλησαν με τον δήμαρχο του Σάλτσμπουργκ. Ο σκηνοθέτης φοβόταν ότι τα γυρίσματα στο Σάλτσμπουργκ, όπου θα γινόταν αναπαράσταση της περιόδου του Β' Παγκοσμίου Πολέμου με γερμανικές στρατιές να παρελαύνουν στους δρόμους και σημαίες του Γ' Ράιχ να αιωρούνται από τα παράθυρα θα ξυπνούσε νωπές ακόμα μνήμες στο μυαλό όσων από την περιοχή είχαν ζήσει την προσάρτηση της Αυστρίας. Ο δήμαρχος τους καθησύχασε λέγοντας ότι ο κόσμος κατάφερε να το ξεπεράσει την πρώτη φορά και ότι ήταν σίγουρος ότι θα το ξεπερνούσε πάλι.
Ο Γουάιλερ επέστρεψε στο Χόλιγουντ κι άρχισε να κάνει προετοιμασίες για την ταινία. Αλλά η σύζυγός του κατάλαβε ότι δεν μπορούσε να δεσμευτεί ολοκληρωτικά με το εγχείρημα. Έπειτα προσεγγίστηκε από τους παραγωγούς Τζαντ Κίντμπεργκ και Τζον Κον που είχαν αγοράσει τα δικαιώματα του μυθιστορήματος του Τζον Φόουλς Ο συλλέκτης πριν αυτό κυκλοφορήσει στην αγορά και σκόπευαν να παρέχουν το προϋπολογισμό για την οπτικοποίησή του με πρωταγωνιστή τον Τέρενς Σταμπ και τον Γουάιλερ ως σκηνοθέτη. Ο Γουάιλερ διάβασε το σενάριο του Στάνλεϊ Μαν και κατάλαβε ότι του ταίριαζε περισσότερο ως σκηνοθέτης, σε σχέση με το Η μελωδία της ευτυχίας. Ζήτησε λοιπόν από τον Ζάνουκ να τον απαλλάξει από το συμβόλαιό του. Ο Ζάνουκ συμφώνησε κι ο Ρόμπερτ Γουάιζ που συναντούσε προβλήματα λόγω των καθυστερήσεων με την παραγωγή της ταινίας Τα βότσαλα της άμμου (The Sand Pebbles, 1966) συμφώνησε να αντικαταστήσει τον Γουάιλερ.
Κυκλοφορία
Η ταινία έκανε πρεμιέρα τον Μάρτιο του 1965 στις Ηνωμένες Πολιτείες και κατάφερε να ξεπεράσει για κάμποσα χρόνια την ταινία Όσα παίρνει ο άνεμος (Gone With the Wind) στην κορυφή των εισπράξεων όλων των εποχών. Η ταινία έχει κάνει συνολικά εισπράξεις 286.214.286 εκατομμυρίων δολαρίων. Με την προσαρμογή του πληθωρισμού, η ταινία βρίσκεται στην τρίτη θέση με τις εμπορικότερες όλων των εποχών πίσω από τα: Όσα παίρνει ο άνεμος και μετά το Ο πόλεμος των άστρων: Επεισόδιο 4 - Μια νέα ελπίδα (Star Wars Episode IV: A New Hope).
Το σάουντρακ της ταινίας πούλησε περισσότερα από 11 εκατομμύρια αντίτυπα παγκοσμίως.
Υποδοχή
Παρά τη δημοτικότητα της ταινίας οι περισσότεροι κριτικοί της περιόδου δεν ενθουσιάστηκαν. Ο Γουόλτερ Κερ της εφημερίδας New York Herald Tribune είχε γράψει αρνητική κριτική για το μιούζικαλ του Μπρόντγουεϊ αποκαλώντας το: Όχι μόνο γλυκανάλατο για τους στίχους, αλλά γλυκανάλατο επίσης και για τη μουσική του. Με τον ίδιο τρόπο η κριτικός κινηματογράφου Πολίν Κάελ το αποκάλεσε: Η πίτα με τη γλυκιά επικάλυψη που όλοι άνθρωποι θέλουν μάλλον να φάνε και προσέθεσε: Μετατρεπόμαστε σε ηλίθιους όταν πιάνουμε τους εαυτούς μας να μουρμουρίζουμε τα λόγια των αρρωστημένων και εύπεπτων τραγουδιών. Αυτή η κριτική είχε ως αποτέλεσμα η Κάελ να απολυθεί από το περιοδικό McCall's. Με την πάροδο των χρόνων η κριτικοί φαίνεται ότι άρχισαν να εκτιμούν περισσότερο την ταινία που από το Δεκέμβριο του 2012 φέρει βαθμολογία της τάξης του 84% από την ιστοσελίδα των κριτικών Rotten Tomatoes.
Διχογνωμία σε Αυστρία και Γερμανία
Η ταινία χαρακτηρίστηκε από διχογνωμία κατά την κυκλοφορία της σε Αυστρία και Γερμανία, καθώς οι συγκρίσεις που έγιναν μεταξύ της Μελωδίας της ευτυχίας και της δημοφιλούς ταινίας του 1956 Die Trapp-Familie ήταν ουκ ολίγες. Η ταινία Die Trapp-Familie αποτέλεσε την πηγή έμπνευσης για τη δημιουργία του μιούζικαλ του Μπρόντγουεϊ και μαζί με τη συνέχεια της Die Trapp-Familie in Amerika του 1958 αποτελούν για τις γερμανόφωνες χώρες την πραγματική ιστορία της οικογένειας φον Τραπ. Σύμφωνα με το ντοκιμαντέρ του 1994 με τίτλο: From Fact to Phenomenon: The Real Story of the von Trapp Family Singers, η ταινία υπέστη αρχικά περικοπές λόγω του έντονου αντιναζιστικού ύφους. Οι Αυστριακοί ειδικά απεχθάνονταν τον τρόπο με τον οποίον απεικονιζόταν ο εθνικοσοσιαλισμός στη χώρα τους. Υπήρξαν λοιπόν πιέσεις για την περικοπή της τρίτης πράξης της ταινίας που ξεκινάει αμέσως μετά το γάμο της Μαρίας με τον πλοίαρχο φον Τραπ και περιέχει σκηνές που απεικονίζουν την Αυστρία μετά την προσάρτηση. Η εκδοχή της ταινίας όπου τελειώνει με τη Μαρία και τον πλοίαρχο να βαδίζουν τα σκαλιά της εκκλησίας τα πήγε καλά όσον αφορά τις εισπράξεις. Αλλά όταν η 20th Century Fox άσκησε πιέσεις για την επαναπροσάρτηση της τρίτης πράξης το κοινό της ταινίας στην Αυστρία μειώθηκε σημαντικά. Ως αποτέλεσμα, στην Αυστρία και τη Γερμανία η ταινία αγνοείται μέχρι και σήμερα.
Η μελωδία της ευτυχίας θεωρείται ότι είναι η ταινία που έσωσε την 20th Century Fox από την χρεωκοπία. Σε αυτή την κατάσταση είχε οδηγήσει την εταιρία η πολυέξοδη παραγωγή της ταινίας του 1963 Κλεοπάτρα (Cleopatra), η οποία θεωρήθηκε παταγώδης αποτυχία. Η ταινία επανακυκλοφόρησε το 1973 κάνοντας εισπράξεις 11 εκατομμυρίων.
Βραβεία
Η ταινία έλαβε 10 υποψηφιότητες για βραβεία Όσκαρ, μεταξύ των οποίων και για Όσκαρ Καλύτερης Ταινίας κατηγορία στην οποία επρόκειτο να συναγωνιστεί την ταινία του Ντέιβιντ Λιν Δόκτωρ Ζιβάγκο (Doctor Zhivago, 1965). Τελικά Η μελωδία της ευτυχίας υπερίσχυσε του Δόκτωρ Ζιβάγκο κερδίζοντας το Όσκαρ. Ο σκηνοθέτης της ταινίας Ρόμπερτ Γουάιζ βραβεύτηκε επίσης με Όσκαρ Σκηνοθεσίας. Η Τζούλι Άντριους που είχε κερδίσει την προηγούμενη χρονιά το Όσκαρ Α' Γυναικείου Ρόλου για την ταινία Μαίρη Πόππινς (Mary Poppins, 1964) βρέθηκε και πάλι υποψήφια για το ίδιο βραβείο, χάνοντάς το τελικά από την Τζούλι Κρίστι που κέρδισε για την ταινία του Τζον Σλέσιντζερ Ντάρλινγκ (Darling). Η ταινία κέρδισε συνολικά πέντε βραβέία Όσκαρ. Βραβεία Ακαδημίας Κινηματογράφου (Όσκαρ) Βράβευση
Υποψηφιότητα:
Άλλα βραβεία: Χρυσές Σφαίρες Η ταινία έλαβε 4 υποψηφιότητες για Χρυσή Σφαίρα κατακτώντας 2.
Διαχρονικότητα
Ο πλοίαρχος Φον Τραπ (Κρίστοφερ Πλάμερ) με τα επτά αξιολάτρευτα παιδιά του και η γλυκιά και γοητευτική Μαρία (Τζούλι Άντριους) κατέχουν τον τίτλο της πιο δημοφιλούς κινηματογραφικής οικογένειας που εκτίναξε τη Μελωδία της ευτυχίας στην πρώτη θέση ως το επιτυχέστερο μιούζικαλ όλων των εποχών.
Εξωτερικοί σύνδεσμοι
Κατηγορία:Όσκαρ Καλύτερης Ταινίας Κατηγορία:Αμερικανικές ταινίες Κατηγορία:Ταινίες του 1965 Κατηγορία:Ταινίες παραγωγής 20th Century Fox Κατηγορία:Ταινίες των οποίων ο μοντέρ κέρδισε Όσκαρ Καλύτερου Μοντάζ Κατηγορία:Ταινίες που κέρδισαν Όσκαρ Καλύτερης Πρωτότυπης Μουσικής Κατηγορία:Ταινίες που κέρδισαν Όσκαρ Καλύτερου Επεξεργασμένου Ήχου Κατηγορία:Αμερικανικές μουσικές δραματικές ταινίες Κατηγορία:Αμερικανικές αισθηματικές μουσικές ταινίες Κατηγορία:Ταινίες βασισμένες σε βιογραφίες Κατηγορία:Ταινίες γυρισμένες στην Αυστρία
Διαμέρισμα Κόρδοβα
Η Κόρδοβα (ισπανικά: Córdoba) είναι ένα διαμέρισμα της Κολομβίας. Βρίσκεται στα βόρεια της χώρας και συνορεύει με την Καραϊβική Θάλασσα. Αποτελείται από 30 δήμους.
Η έκταση του διαμερίσματος είναι 23.980 τ.χλμ. και ο πληθυσμός της εκτιμάται στους 1.582.718 κατοίκους.
Παραπομπές
Κατηγορία:Διαμερίσματα της Κολομβίας
Μονγκουέλφο-Τέζιντο
Το Μονγκουέλφο-Τέζιντο (ιταλικά: Monguelfo-Tesido, ) ή Βέλσμπεργκ-Τάιστεν (γερμανικά: Welsberg-Taisten, ) είναι ιταλικός δήμος στην Αυτόνομη Επαρχία του Μπολτσάνο, στην περιφέρεια ειδικού καθεστώτος του Τρεντίνο-Άλτο Άντιτζε.
Παραπομπές
Κατηγορία:Δήμοι της Αυτόνομης Επαρχίας του Μπολτσάνο
Πισιδική γλώσσα
Λέξεις με πιθανή μετάφραση
Παρακάτω αναφέρονται μερικές ενδεικτικές λέξεις στην Πισιδική.
Συνδέσμοι
Κατηγορία:Γλώσσες της Ανατολίας Κατηγορία:Εξαφανισμένες γλώσσες της Ασίας
Δυναμοσύνολο
Στα μαθηματικά, το δυναμοσύνολο ενός συνόλου X είναι το σύνολο όλων των υποσυνόλων του. Συνήθως συμβολίζεται με, όπου το \mathcal{P} έρχεται από τον αγγλικό όρο powerset. Επίσης συχνά συμβολίζεται ως 2^X.
Με συμβολισμούς θεωρίας συνόλων, το δυναμοσύνολο ισούται με η ύπαρξη του οποίου προκύπτει από τα αξιώματα της αντίστοιχης θεωρίας (όπως αυτά της θεωρίας Ζερμέλο Φράνκελ).
Πλήθος στοιχείων
Το δυναμοσύνολο ενός πεπερασμένου συνόλου X με n στοιχεία, έχει συνολικά 2^n στοιχεία. Για παράδειγμα, για ένα σύνολο X με |X| = 2 έχουμε και για ένα σύνολο Y με |Y| = 3 έχουμε.
Η απόδειξη προκύπτει από το γεγονός ότι για κάθε στοιχείο έχουμε δύο επιλογές: είτε (i) να βάλουμε στο σύνολο είτε (ii) να μην στο βάλουμε. Επομένως,
Παραπομπές
Κατηγορία:Θεωρία συνόλων
Κόρφος Θηρασίας
Ο Κόρφος είναι μικρός γραφικός οικισμός στην ανατολική πλευρά της Θηρασίας. Πρόκειται για το επίνειο της πρωτεύουσας Μανωλάς και το παλιό λιμάνι του νησιού.
Σήμερα, ο μικρός όρμος χρησιμοποιείται ως λιμανάκι για ιστιοφόρα και καΐκια που κάνουν εκδρομές από τον Αθηνιό (επίνειο των Φηρών) προς την Παλαιά Καμένη, τη Νέα Καμένη και τη Θηρασία. Ο Κόρφος συνδέεται με τον Μανωλά με ένα φιδωτό μονοπάτι, στο οποίο υπάρχουν 270 σκαλοπάτια και η απόσταση μπορεί να διανυθεί με γαϊδουράκια.
Η ακρογιαλιά του οικισμού προσφέρεται για κολύμπι και ψάρεμα. Στην περιοχή λειτουργούν καφετέριες και παραδοσιακές ταβέρνες, ενώ έχουν χτιστεί μερικά καταφύγια ψαράδων.
Διοίκηση και πληθυσμός
Διοικητικά, ο Κόρφος ανήκει στη Δημοτική Ενότητα Οίας, η οποία υπάγεται στον Δήμο Θήρας. Πριν το Πρόγραμμα Καλλικράτης, υπαγόταν στην Κοινότητα Οίας. Σύμφωνα με την απογραφή του 2011, στην περιοχή ζουν σήμερα 5 κάτοικοι. Η πορεία του πληθυσμού τις τελευταίες δεκαετίες:
Εξωτερικοί σύνδεσμοι
Κατηγορία:Χωριά της Θηρασίας Κατηγορία:Δήμος Θήρας
Οικογένεια Κούνδουρου
Η οικογένεια Κούνδουρου είναι παλιά πολιτική οικογένεια από τα Σφακιά της Κρήτης.
Μοντίμπο Σιντιμπέ
Ο Μοντιμπό Σιντιμπέ (γαλλικά: Modibo Sidibé, 1952-) ήταν πρωθυπουργός του Μάλι από τον Σεπτέμβριο του 2007 ως τις 3 Απριλίου του 2011.
Καριέρα
Γεννήθηκε στην Μπαμακό στις 7 Σεπτεμβρίου του 1952. Από το 1986 ως το 1989 υπηρέτησε στο υπουργείο Άμυνας. Έπειτα από την ανατροπή του Μούσα Τραορέ, τον Μάρτιο του 1991, ο Σιντιμπέ υπηρέτησε στην προσωρινή κυβέρνηση του Αμαντού Τουμανί Τουρέ, ως τεχνικός σύμβουλος του υπουργείου Άμυνας. Στη συνέχεια υπηρέτησε στα υπουργεία Εσωτερικών, Άμυνας και το 1992 έγινε υπουργός Υγείας και Κοινωνικής Αλληλεγγύης, αρμόδιος επίσης για την Τρίτη Ηλικία. Την περίοδο από το 1997 ως και το 2002 ήταν υπουργός Εξωτερικών. Τον Ιούνιο του 2002 ορίστηκε Γραμματέας της Προεδρίας, θέση που κράτησε μέχρι την πρωθυπουργοποίησή του
Πρωθυπουργία
Ο Πρόεδρος Τουρέ τον διόρισε πρωθυπουργό, στη θέση του παραιτηθέντα Ουσμάνι Ισούφι Μαϊγκά, στις 28 Σεπτεμβρίου 2007. Η κυβέρνηση του Σιντιμπέ ανέλαβε επίσημα στις 3 Οκτωβρίου του ιδίου έτους, χωρίς σημαντικές αλλαγές σε σχέση με την προηγούμενη σύνθεση.
Τον διαδέχθηκε στην πρωθυπουργία, τον Απρίλιο του 2011, η Σισέ Μαριάμ Καϊνταμά Σιντιμπέ.
Παραπομπές
Κατηγορία:Πρωθυπουργοί του Μάλι
Αντώνιος Αρκούδιος
Ο Αντώνιος Αρκούδιος ήταν Έλληνας λόγιος του 16ου αιώνα.
Γεννήθηκε στην Κέρκυρα. Έγινε δυτικός επίσκοπος Σολέτου.
Ανευρίσκεται επίσης επιστολή του προς Σεβήρο (Lamii, Deliciae eruditorum).
Ελεονώρα Καρλόττα της Βυρτεμβέργης-Μονμπελιάρ
Η Ελεονώρα-Καρλόττα (γερμ.: Eleonore-Charlotte von Württemberg-Montbéliard, 20 Νοεμβρίου 1656 στο Χόμπουργκ - Απρίλιος 1743 στο Βρότσλαβ) από τον Οίκο της Βυρτεμβέργης, ήταν κόρη του δούκα της Βυρτεμβέργης-Μονμπελιάρ και με τον γάμο της έγινε δούκισσα του Βυρτεμβέργης-Ελς.
Βιογραφία
Ήταν η δεύτερη κόρη του Γεωργίου Β΄ δούκα της Βυρτεμβέργης-Μονμπελιάρ (1626-1699) και της Άννας (1624-1680), κόρης του Γκασπάρ Γ΄ κόμη (μετά δούκα) του Κολινύ, στρατάρχη της Γαλλίας.
Στις 7 Μαΐου 1672 παντρεύτηκε στην Ολεσνίτσα με τον Σίλβιο Β΄ Φρειδερίκο δούκα της Βυρτεμβέργης-Ελς. Ο γάμος παρέμεινε άτεκνος.
Το 1676 η Καρλόττα-Ελεονώρα απέκτησε την κυριότητα στην πόλη της Τφαρντογκούρα και μετέφερε την κατοικία της εκεί. Επέκτεινε εκτενώς την πόλη με δικά της έξοδα και υποστήριξε νέους κατοίκους. Το 1688 αντικατέστησε την εκκλησία από μία μεγαλύτερη. Έλαβε φορολογική απαλλαγή για τους κατοίκους της πόλης για 100 χρόνια από τον Λεοπόλδο Α΄ της Γερμανίας.
Οικογένεια
Στις 7 Μαΐου 1672 παντρεύτηκε στην Ολεσνίτσα με τον Σίλβιο Β΄ Φρειδερίκο δούκα της Βυρτεμβέργης-Ελς. Ο γάμος παρέμεινε άτεκνος.
Μοντάνια (Ιταλία)
Η Μοντάνια (ιταλικά: Montagna, ) ή Μοντάν (γερμανικά: Montan, ) είναι ιταλικός δήμος στην Αυτόνομη Επαρχία του Μπολτσάνο, στην περιφέρεια ειδικού καθεστώτος του Τρεντίνο-Άλτο Άντιτζε.
Παραπομπές
Κατηγορία:Δήμοι της Αυτόνομης Επαρχίας του Μπολτσάνο
Coverdale•Page (άλμπουμ)
Το Coverdale•Page είναι το πρώτο και το τελευταίου του συγκροτήματος Coverdale•Page και κυκλοφόρησε το 1993, από τον τραγουδιστή των Whitesnake Ντέιβιντ Κόβερντεϊλ και τον κιθαριστή των Led Zeppelin, Τζίμι Πέιτζ, από την Geffen Records. Την παραγωγή του άλμπουμ έκαναν οι προαναφερθέντες μουσικοί, μαζί με τον Καναδό παραγωγό Μάικ Φρέισερ.
Το άλμπουμ, καθότι προέρχεται από δύο καλλιτέχνες διαφορετικών σχημάτων, θυμίζει πιο πολύ στον ήχο των Led Zepplin, διότι ο ντράμερ του δίσκου, Ντένι Καρμάσι, είχε σαφείς επιρροές από τον ντράμερ των Led Zeppelin, Τζον Μπόναμ. Σύμφωνα με τον Κόβερντεϊλ, η πινακίδα που έχει το άλμπουμ ως εξώφυλλο εκφράζει την ενοποίηση.
Το άλμπουμ έφτασε στο νούμερο 4 των βρετανικών charts και στο νούμερο 5 των αμερικανικών Billboard 200. Για την προώθηση του άλμπουμ είχε κυκλοφορήσει κι ένα single, ονόματι "Pride and Joy", το οποίο κατάφερε να φτάσει στο νούμερο 1 των αμερικανικών Mainstream Rock, όπου και παρέμεινε για έξι εβδομάδες.
Συμμετέχοντες
Ντέιβιντ Κόβερντεϊλ - φωνητικά, ακουστική κιθάρα
Τζίμι Πέιτζ - ηλεκτρική και ακουστική κιθάρα
Χόρχε Κάσας - μπάσο
Ρίκι Φίλιπς - μπάσο
Ντένι Καρμάσι - τύμπανα
Λέστερ Μέντεζ - πλήκτρα
Τζον Χάρις - φυσαρμόνικα
Τόμι Φάντερμπερκ - δεύτερα φωνητικά
Τζον Σαμπατάρο - δεύτερα φωνητικά
Βραβεία
Coverdale - Page (άλμπουμ)
Ηνωμένες Πολιτείες (RIAA Certification): Πλατινένιος
Εξωτερικοί σύνδεσμοι
Κατηγορία:Άλμπουμ του 1993
Μπριτζτάουν
thumb|Άποψη του Μπριτζτάουν Η πόλη Μπριτζτάουν (Bridgetown, πληθ. 96.578) (2006) είναι πρωτεύουσα και μεγαλύτερη πόλη των Μπαρμπάντος. Νωρίτερα ονομαζόταν Πόλη του Αγίου Μιχαήλ από την ενορία του Αγίου Μιχαήλ, της οποίας είναι και η πρωτεύουσα. Το λιμάνι της βρίσκεται στις νοτιοδυτικές ακτές του νησιού κατά μήκος του όρμου Καρλάιλ.
Η πόλη ιδρύθηκε στη σημερινή της τοποθεσία το 1628 από τους Άγγλους, έπειτα από τον αποικισμό της Χολτάουν, τότε Τζέιμς Τάουν. Αποτελεί τουριστικό αξιοθέατο στην Καραϊβική και επίσης οικονομικό κέντρο της περιοχής.
Αδελφοποιημένες πόλεις
Το 2004 η πρωτεύουσα γιόρτασε την 375η επέτειο από την ίδρυσή της και προέβη σε αδελφοποιήσεις με άλλες πόλεις του κόσμου. Η Μπριτζτάουν είναι αδελφοποιημένη με τις εξής πόλεις:
Εξωτερικοί σύνδεσμοι
Κατηγορία:Πόλεις του Μπαρμπάντος Κατηγορία:Πρωτεύουσες της Βόρειας Αμερικής
Παντελής Πασχαλίδης
Βιογραφικό
Γεννήθηκε στην Αθήνα το 1953. Σπούδασε Οικονομικά στον Πειραιά και το Λονδίνο, και σκηνοθεσία στην Αθήνα.
Εργάστηκε ως βοηθός σκηνοθέτη και διευθυντής παραγωγής στον κινηματογράφο και στην τηλεόραση, και σε δύσκολους καιρούς ως καθηγητής Αγγλικών, αλλά και ως κασκαντέρ (The first Olympics in Athens, «Αληθινές ιστορίες»).
Έγραψε δύο τηλεοπτικές σειρές (Το συνεργείο, σκηνοθεσία Τάκης Παπαγιαννίδης. Σερσέ λα φαμ, σκηνοθεσία Νίκος Ζερβός) και σενάρια για τηλεταινίες (Η τελευταία διαδρομή, Το ψυγείο, Εφιαλτική διαδρομή).
Μόζο ιν Πασσίρια
Το Μόζο ιν Πασσίρια (ιταλικά: Moso in Passiria, ) ή Μος ιν Πασάιερ (γερμανικά: Moos in Passeier, ) είναι ιταλικός δήμος στην Αυτόνομη Επαρχία του Μπολτσάνο, στην περιφέρεια ειδικού καθεστώτος του Τρεντίνο-Άλτο Άντιτζε.
Παντελής Πασχαλίδης
Βιογραφικό
Συνεργάστηκε ως διαλογίστας στο σενάριο της ταινίας μεγάλου μήκους 6 με ΕΞΙ του Γιάννη Πετρόπουλου και στο σενάριο της ταινίας Το κύκνειο άσμα του Νίκου Σπανού (22ο Φεστιβάλ Ταινιών Μικρού Μήκους Δράμας, 1999 / Πληροφοριακό Τμήμα).
Μόζο ιν Πασσίρια
Παραπομπές
Κατηγορία:Δήμοι της Αυτόνομης Επαρχίας του Μπολτσάνο
Παντελής Πασχαλίδης
Βιογραφικό
Σκηνοθέτησε ταινίες μικρού μήκους (Τα κράνη της ιστορίας, Το μπλουτζήν της ορθοδοξίας, Ο χούλιγκαν, Κασκαντέρ-αγωνίες θανάτου - Φεστιβάλ Δράμας 1991 / Διαγωνιστικό Τμήμα ).
Την περίοδο 1992-1996 διετέλεσε μέλος του διοικητικού συμβουλίου της `Ενωσης Σεναριογράφων Ελλάδος, και ήταν μέλος της Εταιρείας Ελλήνων Σκηνοθετών.
Διηγήματά του δημοσιεύθηκαν στη στήλη «Το σύγχρονο ελληνικό διήγημα», της εφημερίδας Τα Νέα, και στο περιοδικό ΤΟΜΕΣ, του ποιητή Δημήτρη Δούκαρη. Το 1989 κυκλοφορεί συλλογή διηγημάτων του με τίτλο Η Σεξουαλική Ζωή Ενός Ποντικού Στην Κόλαση από τις εκδόσεις «Αιγόκερως».
Το 1999 παίζονται δύο μονόπρακτά του στη σπονδυλωτή παράσταση «Πέντε Λεπτά Διάσημος» από το «Θέατρο των Καιρών». Την ίδια χρονιά κυκλοφορεί το μυθιστόρημά του Μπαλαντέρ.
Από το 1984 εργάστηκε στη Διεύθυνση Προγράμματος της ΕΤ1.
Πέθανε στις 6 Νοεμβρίου 2001.
Παραπομπές
Κατηγορία:Έλληνες θεατρικοί συγγραφείς Κατηγορία:Έλληνες σκηνοθέτες Κατηγορία:Νεοέλληνες λογοτέχνες Κατηγορία:Έλληνες σεναριογράφοι
Εξόριστη κυβέρνηση
300px|μικρογραφία|Ο βασιλιάς Γεώργιος B' με ανώτερους αξιωματικούς της [[Βασιλική Πολεμική Αεροπορία (Ηνωμένο Βασίλειο)|Βασιλικής Αεροπορίας στη Δυτική Έρημο κατά την επίσκεψή του σε ελληνικό μαχητικό σταθμό.]] Εξόριστη κυβέρνηση ονομάζεται μια πολιτική ομάδα που ισχυρίζεται ότι είναι νόμιμη κυβέρνηση ενός κράτους, αλλά δεν είναι σε θέση να ασκήσει νόμιμη εξουσία και εδρεύει σε άλλο κράτος. Η αποτελεσματικότητα μίας τέτοιας πρωτοβουλίας εξαρτάται πρωτίστως από την υποστήριξη της διεθνούς κοινότητας που λαμβάνει και της εσωτερικής αποδοχής.
Οι εξόριστες κυβερνήσεις τείνουν να σχηματίζονται κατά τη διάρκεια κατοχής, πολέμου, επανάστασης ή πραξικοπήματος. Για παράδειγμα, μετά την πτώση της Αθήνας στις 26 Απριλίου 1941 και κατά τη διάρκεια της κατοχής, ο βασιλιάς Γεώργιος Β΄ ηγούταν της εξόριστης κυβέρνησης του Καΐρου.
Δραστηριότητες
Το διεθνές δίκαιο αναγνωρίζει ότι οι εξόριστες κυβερνήσεις μπορούν να αναλάβουν πολλούς τύπους δράσεων. Αυτές περιλαμβάνουν:
Σε περιπτώσεις όπου μια χώρα έναν μεγάλο αριθμό ομογενών από μίας κυβέρνησης που ισχυρίζεται ότι είναι η νόμιμη κυβέρνηση της πατρίδας τους, μπορεί να ασκήσει, εν μέρει, έλεγχο στον πληθυσμό. Επί παραδείγματι, η Προσωρινή Κυβέρνηση της Ελεύθερης Ινδίας είχε εξουσία μεταξύ του εθνοτικά ινδικού πληθυσμού της Βρετανικής Μαλαισίας, με τη συγκατάθεση των τότε ιαπωνικών στρατιωτικών αρχών.
Παραπομπές
Κατηγορία:Εξόριστες κυβερνήσεις
ΝΙΚ. ΚΙΟΛΕΪΔΗΣ Α.Ε.Β.Ε.
Η εταιρία "Κιολεΐδης" είναι εταιρεία κατασκευής αμαξωμάτων στην Ελλάδα. Η εταιρεία ιδρύθηκε το 1973 έχει ως έδρα την Κηφισιά.
Ιστορία
Η εταιρεία "Κιολεΐδης" είναι μία από τις κύριες ελληνικές εταιρείες κατασκευής αμαξωμάτων, σιδηροδρομικών βαγονιών και Μεταφορικών Μέσων με εξειδίκευση στα ρυμουλκούμενα οχήματα βαρέως τύπου, αρματοφορείς κλπ., επί πλέον είναι και η πρώτη στην Ελλάδα μαζί με τα Ελληνικά Ναυπηγεία Σκαραμαγκά που κατασκεύασε Τροχαίο Υλικό για τον ΟΣΕ/ΤΡΑΙΝΟΣΕ. Χαρακτηριστικό της εταιρείας είναι οι Επιβατάμαξες Κιολεΐδη. Στην εταιρία το 2000 περιλαμβάνεται ως μέτοχος η Τράπεζα Πειραιώς και η εταιρεία Μπήτρος Συμμετοχική που είναι εισηγμένες στο Χρηματιστήριο Αθηνών. Η εταιρεία διατηρεί 2 σύγχρονες μονάδες μiα στην Αθήνα και μiα στο Βόλο. Η παραγωγή της εταιρείας ανέρχεται στα 2.000 οχήματα το χρόνο ενώ πριν από λίγα χρόνια έγινε και ο αντιπρόσωπος κατασκευής των λεωφορείων της ΜΑΝ στην Ελλάδα. Η εταιρεία έχει γίνει γνωστή μέσα από μεγάλες εργολαβίες που παίρνει. Μια από αυτές είναι η κατασκευή διαφόρων οχημάτων του Ελληνικού Στρατού όπως επίσης και κατασκευή των γραμμών του ΟΣΕ. Επιπλέον η εταιρεία έχει αναλάβει την κατασκευή των οχημάτων των εταιρειών ΦΑΓΕ Α.Ε. και Άκτωρ Α.Τ.Ε., τους κάδους της εταιρείας Κωστούλας Α.Ε., τις νταλίκες των τσιμεντοβιομηχανιών ΤΙΤΑΝ Α.Ε. και Ηρακλής ΑΓΕΤ και τον εξοπλισμό των εταιρειών ΜΕΤΚΑ Α.Ε, Μοχλός και .Αθηναϊκή Χαρτοποιία. Τα τελευταία χρόνια η εταιρεία «περνά» κρίση καθιστώντας την ανίκανη να πληρώσει τις οφειλές τις στους εργαζόμενους της. Η εταιρεία αναγκάστηκε να απολύσει πάνω από 200 εργαζόμενους, ενώ γίνεται η μια απεργία μετά την άλλη στο εργοστάσιο της στον Βόλο.
Πηγές
http://www.euro2day.gr/news/highlights/article-news/98197/nik-kioleidhs-nea-grafeia-kai-ekthesiakos-horos.html
https://web.archive.org/web/20180222010119/http://www.ert.gr/perifereiakoi-stathmoi/chiliades-evro-ofili-stous-ergazomenous-i-kioleidis-avee/
https://www.inewsgr.com/88/se-diathesimotita-35-ergazomenoi-stin-nik-kioleidis-aeve-sto-volokai-oi-apolyseis-synechizontai-sto-onoma-tis-krisis-me-oti-avto-synepagetai.html
http://www.capital.gr/epixeiriseis/417192/mpitros-sto-19-52-apo-22-52-i-summetoxi-sti-nik-kioleidis
Κατηγορία:Ελληνικές επιχειρήσεις Κατηγορία:Ελληνικά εμπορικά σήματα Κατηγορία:Ελληνικές βιομηχανίες
Εγκληματικότητα ανηλίκων
Η Εγκληματικότητα ανηλίκων είναι το σύνολο των παραβατικών πράξεων που διαπράττονται από τους ανήλικους. Η προσωπικότητα του νέου βρίσκεται σε διαρκή διαμόρφωση και μεταλλαγή και το μέσο της εφηβείας αποτελεί περίοδο έκρηξης για τις εγκληματικές δραστηριότητες. Ως ανήλικοι θεωρούνται αυτοί που διατρέχουν από το 7ο έτος της ηλικίας τους έως το 17ο έτος συμπληρωμένο. Από αυτούς όσοι έχουν ηλικία έως το 12ο έτος τους συμπληρωμένο ονομάζονται παιδιά, και οι υπόλοιποι έφηβοι. Πολλοί λόγοι ωθούν τα παιδιά σε παρανομία και εγκληματικότητα. Οι σημαντικότερες αιτίες είναι η οικογένεια και η κοινωνία. Ο νόμος προβλέπει τα κατάλληλα μέτρα για τις παραβατικές ενέργειες των νέων, ωστόσο ο στόχος δεν είναι η τιμωρία αλλά μια σωστή και ισορροπημένη κοινωνία, ξεκινώντας απο το κύτταρό της, τους νέους.
Αίτια
Τα στοιχεία ενός παρεκκλίνοντα ανηλίκου διαμορφώνονται μέσα από την αναπαραγωγή θεωριών της εγκληματολογικής επιστήμης. Ο ανήλικος ο οποίος προβαίνει σε παραβατική πράξη κατέχει κάποια <<ιδιαίτερα>> ατομικά χαρακτηριστικά ή ανήκει σε <<ιδιαίτερα>> περιβάλλοντα. Στην τελευταία περίπτωση, η επικινδυνότητά του έγκειται στον ευάλωτο χαρακτήρα του απέναντι στις εγκληματογενείς επιδράσεις δυσμενών κοινωνικών παραγόντων.
Ατομικός θετικισμός
Aφορά σε ένα πλέγμα θεωριών που επιχειρούν να καταγράψουν και ερευνητικά τα αίτια του εγκλήματος, τα οποία εντοπίζουν πρωταρχικά σε δυνάμεις που βρίσκονται μέσα στο άτομο. Συνήθως παίρνει τρεις μορφές. Η εγκληματική προδιάθεση εστιάζεται είτε σε βιολογικά χαρακτηριστικά είτε σε ψυχολογικά είτε σε συνδυασμό και των δύο, υπό την επίδραση και άλλων κοινωνικών παραγόντων με τη μορφή των προεγκληματικών καταστάσεων. Πρόκειται για το φύλο, τη φυσιογνωμία του παρεκκλίνοντα ανηλίκου, την κληρονομικότητα, τις γενετικές ανωμαλίες ή άλλες οργανικές δυσλειτουργίες, την ψυχική υγεία(ψυχική ασθένεια, διανοητική στέρηση του ανηλίκου), ανωριμότητα και νεανική ηλικία, ισχύς και αυτονομία της προσωπικότητας.
Κοινωνιολογικός θετικισμός
Tο επίκεντρο αφορά στις συνθήκες εκείνες που γεννούν την παράβαση. Η δυσπροσαρμοστικότητα οφείλεται σε παράγοντες της ευρύτερης κοινωνίας και των ομαδοποιήσεών της και όχι σε ψυχικοβιολογικές ιδιαιτερότητες. Οι παράγοντες που επηρεάζουν τον ανήλικο είναι η οικογένεια, η παιδεία(σχολείο, μαθησιακές δυσκολίες), οι οικολογικές προσεγγίσεις, τα σύγχρονα μέσα επικοινωνίας και τα πρότυπα συμπεριφοράς, η εργασία, η πολιτιστική διαφορετικότητα, η κοινωνική τάξη και οι φίλοι-συμμορίες.
Αντιμετώπιση του παρεκκλίνοντα ανηλίκου
Οι ανήλικοι αποτελούν κατηγορία πληθυσμού με ιδιαιτερότητες ως προς την ψυχοσύνθεση και την ταυτότητά τους όπως επίσης και ως προς τη νομική ικανότητά τους σε σχέση με τους ενήλικες. Έτσι διαμορφώνεται ένα πλαίσιο αποδεκτών και μη αποδεκτών συμπεριφορών που συνιστά και το μέτρο της κανονικότητας του ανήλικου, όπως αυτή γίνεται αντιληπτή από τους ενήλικες και το σύστημα θεσμών της κοινωνίας
Το θεσμικό πλαίσιο της αντιμετώπισης του παρεκκλίνοντα ανηλίκου στην Ελλάδα
Οι φορείς επίσημου κοινωνικού ελέγχου είναι το Υπουργείο Δικαιοσύνης- Διεύθυνση πρόληψης εγκληματικότητας και σωφρονιστικής αγωγής ανηλίκων, οι Εταιρείες Προστασίας Ανηλίκων, ο Εισαγγελέας-Δικαστής Ανηλίκων η Αστυνομία, η Υπηρεσία Επιμελητών Ανηλίκων, τα Ιδρύματα Αγωγής και το Ιατρικό Μοντέλο Αντιμετώπισης.
Νέες προτάσεις αντιμετώπισης
Ανάμεσα στις νέες μεθόδους αντιμετώπισης της παραβατικότητας των ανηλίκων βρίσκονται τα προγράμματα τροποποίησης της συμπεριφοράς (έλεγχος DNA, σωματικές ποινές, ηλεκτρονική παρακολούθηση), η ιδιωτικοποίηση του κοινωνικού ελέγχου και τα προγράμματα περιστασιακής πρόληψης, τα προγράμματα επαγγελματικής κατάρτισης και απασχόλησης, τα προγράμματα ειδικής πολιτικής προστασίας της νεότητας και τα προγράμματα αντιμετώπισης στην τοπική κοινότητα.
Ποινικός κώδικας -Ανήλικοι εγκληματίες
Για τους ανήλικους που υπόκεινται σε παραβατική συμπεριφορά επιβάλλονται αναμορφωτικά ή θεραπευτικά μέτρα για την αντιμετώπισή τους.
Θεραπευτικά μέτρα
Στην περίπτωση που ο ανήλικος πάσχει από νοσηρή ασθένεια ή άλλη διατάραξη των πνευματικών του λειτουργιών το δικαστήριο διατάσσει την παραπομπή του σε θεραπευτικό ή άλλο κατάλληλο κατάστημα. Τα θεραπευτικά μέτρα διατάσσονται ύστερα από προηγούμενη γνωμοδότηση ειδικού γιατρού.
Μεταβολή ή άρση μέτρων
Το δικαστήριο που δίκασε μπορεί να αντικαταστήσει τα αναμορφωτικά μέτρα που επέβαλε με άλλα αν το κρίνει αναγκαίο. Αν τα μέτρα εκπλήρωσαν το σκοπό τους, τα αίρει. Το ίδιο μπορεί να πράξει και για τα θεραπευτικά μέτρα, ύστερα από προηγούμενη γνωμοδότηση ειδικού.
Διάρκεια μέτρων
Τα αναμορφωτικά ή θεραπευτικά μέτρα που επέβαλε το δικαστήριο παύουν αυτοδικαίως στην ηλικία των 21 χρόνων του παραβάτη.
Βιβλιογραφικές πηγές
κατηγορία:έγκλημα
SciPy
Το SciPy (προφέρεται "sig pie" ) είναι μια δωρεάν και ανοιχτού κώδικα βιβλιοθήκη για την Python που χρησιμοποιείται για επιστημονικούς και τεχνικούς υπολογισμούς.
Το SciPy περιέχει συναρτήσεις για βελτιστοποίηση, γραμμική άλγεβρα, ολοκλήρωση, παρεμβολή, ειδικές λειτουργίες, FFT, επεξεργασία σήματος και εικόνας, λύτες ODE και άλλα εργαλεία κοινά στην επιστήμη και τη μηχανική.
Συστατικά
Το πακέτο SciPy βρίσκεται στον πυρήνα των επιστημονικών υπολογιστικών δυνατοτήτων της Python. Τα διαθέσιμα υποπακέτα περιλαμβάνουν:
μικρογραφία| Στιγμιότυπο που δείχνει τον πηγαίο κώδικα SciPy ndimage
Η βασική δομή δεδομένων που χρησιμοποιείται από το SciPy είναι ένας πολυδιάστατος πίνακας που παρέχεται από το πακέτο NumPy. Το NumPy παρέχει ορισμένες συναρτήσεις για γραμμική άλγεβρα, μετασχηματισμούς Fourier και δημιουργία τυχαίων αριθμών, αλλά όχι με τη γενικότητα των ισοδύναμων συναρτήσεων στο SciPy. Το NumPy μπορεί επίσης να χρησιμοποιηθεί ως ένα αποτελεσματικό πολυδιάστατο κοντέινερ δεδομένων με αυθαίρετους τύπους δεδομένων. Αυτό επιτρέπει στο NumPy να ενσωματώνεται απρόσκοπτα και γρήγορα με μια μεγάλη ποικιλία βάσεων δεδομένων. Οι παλαιότερες εκδόσεις του SciPy χρησιμοποιούσαν το Numeric ως τύπο πίνακα, ο οποίος πλέον έχει καταργηθεί υπέρ του νεότερου κώδικα πίνακα NumPy.
Παραπομπές
Κατηγορία:Διαλειτουργικό λογισμικό
Νάλλες
Το Νάλλες (ιταλικά: Nalles, ) ή Ναλς (γερμανικά: Nals, ) είναι ιταλικός δήμος στην Αυτόνομη Επαρχία του Μπολτσάνο, στην περιφέρεια ειδικού καθεστώτος του Τρεντίνο-Άλτο Άντιτζε.
Παραπομπές
Κατηγορία:Δήμοι της Αυτόνομης Επαρχίας του Μπολτσάνο
Φρειδερίκος Η΄ του Σλέσβιχ-Χόλσταϊν
Ο Φρειδερίκος Η΄ (δανικά: Frederik, 6 Ιουλίου 1829 - 14 Ιανουαρίου 1880) από τον Οίκο του Σλέσβιχ-Χόλσταϊν-Σόντερμπουργκ ήταν δούκας του Σλέσβιχ-Χόλσταϊν (1863-80) και του Σλέσβιχ-Χόλσταϊν-Σόντερμπουργκ-Αουγκούστενμπουργκ (1869-80).
Βιογραφία
Ο Φρειδερίκος Χριστιανός Αύγουστος γεννήθηκε στο Αουγκούστενμποργκ και ήταν ο πρωτότοκος γιος του Χριστιανού Αυγούστου Β΄ του Σλέσβιχ-Χόλσταϊν-Σόντερμπουργκ-Αουγκούστενμπουργκ και της Λουίζας Σοφίας του Όλντενμπουργκ-Γκίλντενλεβε, κόρης του Χριστιανού Κορράδου, Κόμη του Ντένεσκιολντ-Σάμσε.
Απεβίωσε το 1880 στο Βίζμπαντεν της Έσσης-Νάσσαου, τότε ανήκον στην Πρωσία, σε ηλικία 51 ετών. Τον διαδέχθηκε ο μόνος γιος του Ερνέστος Γκύντερ.
Οικογένεια
Νυμφεύτηκε το 1856 την Αδελαΐδα, κόρη του Ερνέστου Α΄ του Χοενλόε-Λάνγκενμπουργκ, και είχε τέκνα:
Παραπομπές
Κατηγορία:Οίκος του Σλέσβιχ-Χόλσταϊν-Σόντερμπουργκ
Νατς-Σάβες
Το Νατς-Σάβες (ιταλικά: Naz-Sciaves, ) ή Νατς-Σαμπς (γερμανικά: Natz-Schabs, ) είναι ιταλικός δήμος στην Αυτόνομη Επαρχία του Μπολτσάνο, στην περιφέρεια ειδικού καθεστώτος του Τρεντίνο-Άλτο Άντιτζε.
Παραπομπές
Κατηγορία:Δήμοι της Αυτόνομης Επαρχίας του Μπολτσάνο
Μαργίτης
Ο Μαργίτης αποτελεί ένα διάσημο κωμικό έπος της αρχαϊκής εποχής από το οποίο έχουν διασωθεί ελάχιστα μόνον αποσπάσματα. Θεωρείται πρόδρομος της ιωνικής πεζογραφικής μυθιστορίας ενώ ο κεντρικός του χαρακτήρας (ο Μαργίτης) ενέπνευσε συχνά και τους μεταγενέστερους κωμωδιογράφους (όπως σημείωνε ήδη ο Αριστοτέλης στο Περί Ποιητικής έργο του). Αρχαίοι μετρικοί συγγραφείς (όπως ο Ηφαιστίων ο Αλεξανδρεύς) μας πληροφορούν ότι το ποίημα παρουσίαζε μια ιδιάζουσα πρωτότυπη μορφή, καθώς μεταξύ των (συνηθισμένων για έπος) δακτυλικών εξάμετρων στίχων παρεμβάλλονταν σε άνισα διαστήματα ιαμβικοί τρίμετροι.
Η Σούδα αναφέρει ως δημιουργό του τον ποιητή του 5ου π.Χ. αιώνα Πίγρητα από την Αλικαρνασσό, αδελφό της βασίλισσας της Καρίας Αρτεμισίας. Ο Πλάτων και ο Αριστοτέλης όμως θεωρούσαν τον Μαργίτη έργο του Ομήρου. Ως έργο του Ομήρου το μνημόνευαν επίσης ο Αρχίλοχος, ο Κρατίνος και ο Καλλίμαχος, όπως σημειώνει ο Ευστράτιος (στο έργο του Υπομνήματα εις τα Ηθικά Νικομάχεια του Αριστοτέλη), αλλά και μεταγενέστεροι συγγραφείς της ρωμαϊκής και βυζαντινής εποχής (π.χ. ο Ιωάννης Τζέτζης). Ωστόσο σήμερα, και παρά τις αρχαίες αναφορές, οι σύγχρονοι φιλόλογοι αμφιβάλλουν ως προς την πατρότητα του έργου. Υποθέτουν ότι το έπος γράφτηκε, ενδεχομένως στην Κολοφώνα της Ιωνίας, τον 6ο π.Χ. αιώνα ή προς το τέλος του 7ου από κάποιο άγνωστο ποιητή αρχικά σε δακτυλικό εξάμετρο. Αργότερα ίσως, ο Πίγρης ή κάποιος άλλος ανασκεύασε το ποίημα εισάγοντας τα ιαμβικά τρίμετρα με στόχο να επαυξήσει το κωμικό του αποτέλεσμα.
Ο κεντρικός ήρωας του έργου, ο Μαργίτης, ήταν ένας ανόητος και ανίκανος γόνος πλούσιας οικογένειας (σύμφωνα με πληροφορία του Ευσταθίου), που «οι θεοί δεν τον είχαν διδάξει ούτε να σκάβει ούτε να οργώνει ούτε να κάνει κάτι άλλο»· ένας αδαής “ξερόλας”, που «ήξερε πολλά, όμως όλα τα ήξερε άσχημα», σύμφωνα με έναν άλλο στίχο του ποιήματος που διέσωσε ο Πλάτων. Το έργο φαίνεται πως ήταν δημοφιλές ιδιαίτερα μεταξύ των λαϊκών στρωμάτων και σώζονταν ακέραιο μέχρι τον 13ο μ.Χ. αιώνα. Η λέξη μαργίτης πέρασε στο καθημερινό λεξιλόγιο με τη σημασία του ανόητου, του γελοίου, η δε φράση «Μαργίτης εἶ» συγκαταλέγεται στη συλλογή αρχαίων παροιμιών του βυζαντινού λόγιου Μιχαήλ Αποστόλιου.
Παραπομπές
Κατηγορία:Αρχαία ελληνικά έπη
Μέθοδοι Monte Carlo στα Οικονομικά
Οι μέθοδοι Monte Carlo χρησιμοποιούνται στα εταιρικά και μαθηματικά χρηματοοικονομικά για την αποτίμηση και την ανάλυση (σύνθετων) μέσων, χαρτοφυλακίων και επενδύσεων προσομοιώνοντας τις διάφορες πηγές αβεβαιότητας που επηρεάζουν την αξία τους και, στη συνέχεια, προσδιορίζοντας την κατανομή της αξίας τους στο εύρος των προκυπτόντων αποτελεσμάτων. Αυτό γίνεται συνήθως με τη βοήθεια στοχαστικών μοντέλων περιουσιακών στοιχείων. Το πλεονέκτημα των μεθόδων Monte Carlo έναντι άλλων τεχνικών αυξάνεται όσο αυξάνονται οι διαστάσεις (πηγές αβεβαιότητας) του προβλήματος.
Οι μέθοδοι Monte Carlo εισήχθησαν για πρώτη φορά στη χρηματοδότηση και τα οικονομικά το 1964 από τον David B. Hertz μέσω του σχετικού άρθρου του στο Harvard Business Review, που συζητούσε την εφαρμογή τους στην ετιαρική χρηματοδότηση. Το 1977, ο Phelim Boyle πρωτοστάτησε στη χρήση της προσομοίωσης στην αποτίμηση παραγώγων στο πρωτοποριακό του άρθρο Journal of Financial Economics.
Disraeli Gears
Το Disraeli Gears είναι ο δεύτερος στούντιο δίσκος του ροκ συγκροτήματος Cream, ο οποίος κυκλοφόρησε τον Νοέμβριο του 1967 μέσω της δισκογραφικής εταιρείας "Reaction" στην Ευρώπη και της "Atco" στην Αμερική.
Η ηχογράφηση του άλμπουμ έγινε το Μάιο του 1967 στη Νέα Υόρκη και η παραγωγή του έγινε από τον μετέπειτα μπασίστα των Mountain, Φήλιξ Παπαλάρντι. Οι Cream παρουσίασαν μία στροφή από τα μπλουζ του πρώτου δίσκου σε πιο ψυχεδελικούς ήχους.
Ο δίσκος γνώρισε πολύ μεγάλη επιτυχία ανεβαίνοντας στο Top-5 και στις δύο πλευρές του Ατλαντικού και έγινε πλατινένιος το 1993. Επίσης, περιείχε τις επιτυχίες "Strange Brew", που ανέβηκε στο βρετανικό Top-20 και "Sunshine of Your Love", το οποίο έφθασε ως το # 5 στις Ηνωμένες Πολιτείες και έγινε χρυσό.
Το περιοδικό "Rolling Stone" έχει κατατάξει το "Disraeli Gears" στην 114η θέση της λίστας με τους "500 καλύτερους δίσκους όλων των εποχών".
Τραγούδια
1. Strange Brew (Clapton, Pappalardi, Collins) - 2:46
2. Sunshine of Your Love (Clapton, Bruce, Brown) - 4:10
3. World of Pain (Pappalardi, Collins) - 3:03
4. Dance the Night Away (Bruce, Brown) - 3:34
5. Blue Condition (Baker) - 3:29
6. Tale of Brave Ulysses (Clapton, Sharp) - 2:46
7. SWLABR (Bruce, Brown) - 2:32
8. We're Going Wrong (Bruce) - 3:26
9. Outside Woman Blues (Reynolds) - 2:24
10. Take it Back (Bruce, Brown) - 3:05
11. Mother's Lament (Clapton, Bruce, Baker) - 1:47
Βραβεία
Disraeli Gears (άλμπουμ)
Τα μέλη των Cream
Το Disraeli Gears ηχογραφήθηκε από τους εξής μουσικούς:
Πηγές
Κατηγορία:Δισκογραφία των Cream Κατηγορία:Άλμπουμ του 1967
Ασσομάδα
Η Ασσομάδα (πορτογαλικά: Assomada) είναι πόλη του Πράσινου Ακρωτηρίου. Είναι η πρωτεύουσα του Δήμου Σάντα Καταρίνα. Έχει πληθυσμό 12.026 κατοίκων (2005).
Γεωγραφία
Η Ασσομάδα βρίσκεται νότια του Πράσινου Ακρωτηρίου και κεντρικά του Δήμου Σάντα Καταρίνα. Βρίσκεται νοτιοανατολικά της Καρρέιρα και της Βιούβα, βόρεια της Τσα Ακούγκ, βορειοδυτικά της Φόντε Λίμα και δυτικά της Κοβάο Γκράντε. Βρίσκεται σε συντεταγμένες 15°06′Β 23°41′Δ.
Δημογραφία
Η Ασσομάδα έχει 12.026 κατοίκους (2010).
Μουσεία
Η Ασσομάδα έχει αρκετά μουσεία. Το κυριότερο είναι το Museu da tabanca.
Αγορές
Η αγορά της Ασσομάδα είναι μια από τις μεγαλύτερες στο νησί. Έχει πολλά.
Οικονομία
Η Ασσομάδα παίζει σημαντικό ρόλο στο εμπόριο του Πράσινου Ακρωτηρίου.
Εξωτερικοί σύνδεσμοι
ασσομαδα ασσομαδα
Audi
Η Audi είναι γερμανική εταιρεία κατασκευής πολυτελών αυτοκινήτων.
Σήμερα είναι θυγατρική μάρκα του Ομίλου Volkswagen, κατά 100% από τις 18 Ιουνίου 2020, ενώ προηγουμένως ήταν κατά 99,64%. Ήδη από την αρχική εξαγορά της, έχει αναλάβει τον ρόλο της πολυτελέστερης εταιρείας μαζικής παραγωγής, μέσα στον Όμιλο. Η έδρα της Audi βρίσκεται στο Ίνγκολσταντ, στη Βαυαρία. Το γερμανικό της σλόγκαν είναι «Vorsprung durch Technik» (Πρόοδος μέσω της τεχνολογίας).
Ιστορία
Το πρώτο αυτοκίνητο Χορχ (Horch) παρήχθη το 1901 στο Τσβίκαου (Zwickau) της Σαξωνίας. Το 1910, ο Χορχ πώλησε την επιχείρηση που είχε ιδρύσει. Άρχισε έπειτα μία νέα επιχείρηση στο Τσβίκαου και συνέχισε να χρησιμοποιεί το εμπορικό σήμα Horch. Οι προηγούμενοι συνεργάτες του τον μήνυσαν για την παράβαση εμπορικών σημάτων και ένα γερμανικό δικαστήριο καθόρισε ότι το εμπορικό σήμα Horch ανήκε στην προηγούμενη επιχείρησή του. Ο Χορχ αναγκάστηκε να αλλάξει το όνομα της επιχείρησης παραγωγής αυτοκινήτων. Η λέξη "horch" μεταφράζεται "να ακούσει", ο Χορχ καθιέρωσε το λατινικό αντίστοιχο του ονόματός του, που είναι η λέξη Audi.
Η AUDI έγινε το 1921 η πρώτη Γερμανική εταιρία, η οποία κατασκεύασε αυτοκίνητο με το τιμόνι αριστερά.
Το 1932 η AUDI συγχωνεύτηκε με τις  Horch, DKW και Wanderer και δημιουργήθηκε νέα εταιρία με το όνομα Auto Union. Η Auto Union, είχε ως σήμα τα τέσσερα δακτυλίδια (σήμα το οποίο χρησιμοποιεί η Audi μέχρι και σήμερα), τα οποία συμβόλιζαν τις τέσσερις εταιρίες (AUDI,HORCH,DKW,WANDERER).
Μετά τον δεύτερο παγκόσμιο πόλεμο, η Auto Union μετακόμισε στο Ingolstadt.
Το 1958 η Daimler-Benz αγόρασε το 87% της Auto Union και το 1959 το 100%.
Το 1964 την αγόρασε η VW. Μέχρι τότε, η  Auto Union κατασκεύαζε αυτοκίνητα με δίχρονους κινητήρες. Ένα από αυτά ήταν και το DKW F102.
Το 1965 η VW βασίστηκε στο DKW F102, το εφοδίασε με τετράχρονο κινητήρα και νέο παρουσιαστικό και έτσι δημιουργήθηκε το F103, το οποίο το πουλούσε ως AUDI.